སྲིན་ཕུ་བསམ་གཏན་རྩེ་མོ་གི་ལྷ་ཁང་འདི་གཏེར་སྟོན་རྡོ་རྗེ་གླིང་པའི་གདུང་སྲས་ཆོས་དབྱིངས་རྒྱ་མཚོ་གི་སྲས་ངག་དབང་པད་དཀར་མཆོག་གིས་བཞེངས་བཞེངསམ་ཨིན་རུང་།དུས་ཚོད་ནམ་ཨིན་ན་གི་གཏན་འཁེལ་གཅིག་མིན་འདུགཨིན་རུང་ཚོད་དཔག་འབད་དེ་བལྟཝ་ད་རྡོ་རྗེ་གླིང་པའི་དུས་ཚོད་འདི་སྤྱི་ལོ་༡༣༤༦ལས་༡༤༠༧ཚུན་ཚོད་ཨིནམ་དང་།རྡོར་གླིང་འབྲུག་ལུ་བྱོན་པའི་ལོ་འདི་སྤྱི་ལོ་༡༣༧༠ལུ་ཨིནམ་ལས་དེ་ལས་བརྒྱུད་པའི་མི་བརྒྱུད་གསུམ་པ་ངག་དབང་པད་དཀར་སྐུ་ན་སོན་པའི་བར་ན་ཉུང་ཐར་ལོ་ངོ་ལྔ་བཅུ་ལྷག་ཙམ་འགྱོ་དགོཔ་ངེས་བདེན་ཨིན་མས།དེ་འབདཝ་ལས་ལྷ་ཁང་འདི་ཧ་ལམ་དུས་རབས་བཅོ་ལྔ་པའི་དཀྱིལ་ཙམ་ཅིག་ལུ་བཞེངས་བཞེངསམ་འོང་ནི་མས།